
[bookmark: _Toc526847749]PËR DHURIMIN UNESCO-s TË IKONËS “NGJALLJA E LLAZARIT”, NË KUADËR TË 60-VJETORIT TË ANËTARËSIMIT TË SHQIPËRISË NË KËTË ORGANIZATË

Në mbështetje të nenit 100 të Kushtetutës dhe të ligjit nr. 27/2018, “Për trashëgiminë kulturore dhe muzetë”, me propozimin e ministrit të Kulturës, Këshilli i Ministrave
VENDOSI:

1. Dhurimin UNESCO-s të ikonës “Ngjallja e Llazarit”, në kuadër të 60-vjetorit të anëtarësimit të Shqipërisë në këtë organizatë, me të dhënat sipas tabelës që i bashkëlidhet këtij vendimi dhe është pjesë përbërëse e tij. 
2. Dhurimi i ikonës “Ngjallja e Llazarit” UNESCO-s të bëhet në përputhje me dispozitat e Kodit Civil dhe sigurimin e kushteve për ruajtjen e këtij objekti muzeor gjatë transportimit të tij brenda dhe jashtë vendit. 
3. Ngarkohet Ministria e Kulturës për lidhjen e kontratës së dhurimit. 
4. Ngarkohet Muzeu Kombëtar i Artit Mesjetar, Arsimit dhe Arkelologjik, Korçë, të kryejë procedurat për shoqërimin e ikonës “Ngjallja e Llazarit” deri në dorëzimin e saj tek UNESCO-ja. 
5. Ngarkohet Qendra e Inventarizimit të Pasurive Kulturore të kryejë regjistrimin e veprimit të dhurimit të ikonës dhe monitorimin deri në tjetërsimin e pronësisë së veprës. 
6. Ngarkohet ministri i Kulturës për zbatimin e këtij vendimi. 
Ky vendim hyn në fuqi menjëherë.

TABELA E IKONËS “NGJALLJA E LLAZARIT”
	IKONA PËR DHURIM

	MUZEU KOMBËTAR I ARTIT MESJETAR, ARSIMIT DHE ARKEOLOGJIK, KORÇË

	1
	NGJALLJA E LLAZARIT
	KOSTANDIN DHE ATHANAS ZOGRAFI 

	2181

	28337
	Shek. XVIII

